b'\n_START_ARTICLE_\nRadojka \xc5\xa0verko\n_START_SECTION_\nOtro\xc5\xa1tvo in za\xc4\x8detek kariere\n_START_PARAGRAPH_\nRadojka \xc5\xa0verko se je rodila v Pazinu, a so se z dru\xc5\xbeino kmalu preselili v Buzet, kjer je pre\xc5\xbeivela otro\xc5\xa1tvo in obiskovala osnovno \xc5\xa1olo. Srednjo \xc5\xa1olo je kon\xc4\x8dala v Pulju. Glasbeno pot je za\xc4\x8dela kot \xc4\x8dlanica in solistka v otro\xc5\xa1kih pevskih zborih, zgodnja pevska tekmovanja pa so jo popeljala na prve lokalne in svetovne festivale ter nastope na televiziji. Profesionalno glasbeno kariero je za\xc4\x8dela leta 1967._NEWLINE_\xc5\xa0ir\xc5\xa1i javnosti je postala znana s prvim nastopom na Splitskem festivalu leta 1970, kjer je v alternaciji z italijanskim zvezdnikom Sergiom Endrigom zapela pesem Kud plovi ovaj brod. Sicer je leto poprej \xc5\xbee do\xc5\xbeivela prvi mednarodni uspeh, ko je na festivalu Atlantico Tenerife na Kanarski otoki|Kanarskih otokih s pesmijo Nuestro mundo zasedla tretje mesto. Leta 1970 je nastopila tudi na festivalu Riu de Janeiru, kjer je za izvedbo pesmi Svijet je moj prejela nagrado The Most Outstanding Performance, in s tem postala \xc5\xa1ele druga prejemnica te nagrade, po slavni Janis Joplin.\n_START_SECTION_\nMednarodna kariera\n_START_PARAGRAPH_\nRadojka \xc5\xa0verko je nastopala in prejemala nagrade v Tokiu, Los Angelesu, Madridu, Seoulu, Atenah, Puerto Ricu, Caracasu, Curacau, Bratislavi, Firencah, Palma de Mallorci, Rio de Janeiru ... Med drugimi je na festivalih premagala tudi slavna pevca Davida Bowieja in Natalie Cole. Na \xc5\xa1panski televiziji je nastopila v svoji oddaji, v kateri je gostila Julia Iglesiasa, gostovala pa je na \xc5\xa1tevilnih tujih televizijah, na primer v Bolgariji, na \xc4\x8ce\xc5\xa1kem, Poljskem, Irskem, v Avstriji, Nem\xc4\x8diji, Gr\xc4\x8diji, Romuniji ...\n_START_SECTION_\nGledali\xc5\xa1\xc4\x8de in film\n_START_PARAGRAPH_\nV 1980. letih se je za\xc4\x8dela ukvarjati tudi z gledali\xc5\xa1\xc4\x8dem ter premierno nastopila v rock operi Gubec-beg v vlogi Jane. Nastopila je \xc5\xa1e v rock operah Gri\xc4\x8dka vje\xc5\xa1tica (vloga Nere) in Karolina Rije\xc4\x8dka (vloga Karoline) ter v muziklu Nesre\xc4\x8dniki (v vlogi Fantine). Za svoje nastope je prejemala pohvale tako kritikov kot ob\xc4\x8dinstva._NEWLINE_Nastopila je tudi v filmu, in sicer leta 1978 ob soigralcu Radetu \xc5\xa0erbed\xc5\xbeiji v filmu Bravo, maestro, ki ga je re\xc5\xbeiral Rajko Grli\xc4\x87.\n_START_SECTION_\nCerkvena glasba\n_START_PARAGRAPH_\nPogosto nastopa s sakralnim petjem v cerkvenih prostorih ob spremljavi orgel, zborov ali komornih orkestrov. Med drugim izvaja cerkvene skladbe Bacha, Gounoda, Schuberta, Verdija, Mozarta ...'